Ai dɨŋí̵ sɨpí seaíí̵ gí̵ payí̵ eaŋápimɨ dánɨ Gorɨxo seaimɨxí̵í̵pɨ , apɨ seyí̵né dɨŋí̵ píránɨŋí̵ nɨmoro amɨpí naŋí̵ xɨxegí̵nɨ epí̵rí̵pɨ seaimɨxí̵í̵rɨnɨ . Apimɨ dánɨ Gorɨxo aŋí̵nɨ sí̵mirɨrí̵ seaíáná sɨpí éoyá xwɨyí̵ápɨ mɨneaxí̵nɨpa oenɨrɨ apaxí̵ mé píránɨŋí̵ imɨxɨgí̵awixɨnɨ . Apimɨ dánɨ enɨ nɨpɨkwɨnɨ mɨyarɨgí̵ápɨ nánɨ wikí̵ ónɨnɨgí̵awixɨnɨ . Apimɨ dánɨ enɨ Gorɨxo nánɨ wáyí̵ seainɨŋɨnigɨnɨ . Apimɨ dánɨ enɨ none ámɨ sɨŋwí̵ nananɨro nánɨ íkí̵nɨŋí̵ sɨpí seaiŋɨnigɨnɨ . Apimɨ dánɨ enɨ nionɨ searí̵ápɨ xí̵dɨpí̵rɨ nánɨ dɨŋí̵ rí̵á seaweŋɨnigɨnɨ . Apimɨ dánɨ enɨ sɨpí yarɨgí̵áyo sɨyikí̵ ureaanɨ nánɨ oimónaneyɨnɨro egí̵awixɨnɨ . Seyí̵né apɨ apɨ néra úí̵ápimɨ dánɨ sɨwá rénɨŋí̵ neainɨgí̵awixɨnɨ . Sɨpí éí̵ Poro nearí̵o nánɨ nene wí ayá mɨŋí̵ mɨŋí̵ mɨnearoarɨnɨnɨ . Sɨwá énɨŋí̵ neainɨgí̵awixɨnɨ .
